404 

 Christen Friis Rottbøll 



f. 1727. d. 1797. 



(31) Amplissimo et Perillustri 



Archiatro atque Equiti C. Linnæo 

 S: P: D: 



Christianias Friis Rottbøll 



Patriam vidi, nec prius vidi, qvam Tui memor D num Krat- 

 zensteinium adii comperturus, an jam dudum a Te desideratas 

 misisset tabulas, regessit ille aliqvo abliinc tempore esse 

 missas et qvidem cum Concionatore Vestrate aulico , qvi 

 Holmiam tendens, cum non recta iter institueret suum, sed 

 Gothoburgum prius adiret, inde, si ibi forte diutius bæreret, 

 Upsaliam commissas sibi tabulas transmittere est pollicitus, 

 speramus adeoqve te eas jam jam tenere. Nuper D. Justi 

 Goettinga hue vocatus est, incertum eqvidem utrum spartam 

 Professoris Oeconomici vel Præfecti argentifodinarum Regis 

 montanarum obtineat, ultimum tamen verosimilius judicatur. 

 Gratias tibi qvam maximas ago, •* majores debeo pro tot in- 

 soliti favoris argumentis , qvibus me vobiscum habitantem 

 cumulasti; ut duos ornatissimum Lyceum vestrum salutaturos 

 studiosos benigne, quæ tua est humanitas, excipere digneris, 

 rogo. Veniunt avida mente ex ore tuo mellifluo præcepta 

 haurire, certissime sum persvasus, te ipsorum expleturum 

 desideria. D nu]n Solandrum honestissimum hominem svavissi- 

 nium amicum, cui per studiosos, qvi paucis ante diebus abiere, 

 scripsi, nec non experientissimum D num Holmium Fagræuiu 

 Bergmannum cæterosqve commilitones et amicos meo nomine 

 salutes, precor. Ut rebus nostris bene consulas, ut me Tuis 

 annumerare pergas confido. Summa votorum est Tua sålus 

 et sera immortalitas indeflexaqve ætas. Vale. 



Hauniæ IV Calend: 7 bris A° MDCCLVH 



A Monsieur Mons r Charles Linnaeus Chevalier et Ar- 

 chiater a Upsala Franco Elsingeur 



